Як адзначыў першы намеснік старшыні Беларускага саюза мастакоў Рыгор Сітніца, пры ўсёй сваёй чалавечай сціпласці Уладзімір Сытчанка застаўся вельмі прыкметнай асобай ў айчыннай графіцы. “З вялікай радасцю магу сказаць, што ў маёй асабістай бібліятэцы ёсць нямала кніг, таленавіта аздобленых гэтым мастаком. Прычым надзвычай запамінальныя — зборнікі заходнебеларускай паэзіі “Ростані волі і выбітнага нашага паэта Анатоля Вярцінскага “Хлопчык глядзіць. Гэтыя кнігі з’яўляюцца прыкладам цудоўнага сумоўя паэта і мастака, — сказаў Сітніца. Ён назваў Уладзіміра Сытчанку “вельмі сумленным чалавекам, харошым хлопцам і мастаком.